Van Graan se bekerkans sneuwel in BordeauxDie kans dat die gewese hulpafrigter van die Springbokke, Johann van Graan, se Munster-span die eindstryd van die Europese Kampioenebeker haal, het in Bordeaux gesneuwel. Die Franse klub Racing 92 het die Ierse provinsie in die halfeindronde met met 27-22 verslaan. Maxime Machenaud, Racing se Franse toetsskrumskakel, het 17 van sy span se punte met ʼn drie, drie doelskoppe en twee strafdoele behaal. Sy Hane-spanmaat Teddy Thomas (vleuel) het twee drieë vir die wenspan gedruk. Racing kom op 12 Mei in Bilbao, Spanje, in die eindstryd teen die Ierse provinsie Leinster te staan.